cyanic-selkie/wikianc huggingface dataset:
ميدان وردگ ولايت
۶-۵: د شنیز بره او کوزه دره:
د شنیز لویه او اوږده دره چې د سید آباد له مرکز څخه بیا د غزني تر پولو د سرک په استقامت تقریبا د (۳۰) کیلومترو په اوږده پرته ده چې په دوو حوزو ویشل شوي: کوزه او بره سیمه، د دې درې ځمکې هم د کاریزونو او چینو په اوبو خړوبیږي د دې درې مهم کلي حیدرخیل، لړم، حسن خیل. سالار، ملی خیل، سلطان خیل، باغک، پټان خیل، یوسف خیل سنډور، ډونډوکۍ، عبد المهی ین، هفت آسیاب، لوړه، اوتړي، چاردهي، آبدره، مهرو کلی، جنگ جای، شش قلعي او گیدړخیل، مست خیل..... دی. مرحوم رفیع الله (مؤذن) د حرکت انقلاب اسلامي رهبر (۲۰۰۴ وفات)، مرحوم ډگروال بسم الله خان د محاذ ملي قوماندان، محقق او څیړونکی حبیب الله رفیع، انجنیر محمد نعیم سلیمي، مرحوم نایب الحکومه عبدالله خان، مرحوم حاکم اعلی سعادت خان، مرحوم الحاج مفتش کلیم الله خان، استاد زرجان، د اطلاعات او کلتور اوسنی وزیرمحترم عبدالکریم خرم، ډاکتر عبدالولي وردگ، لیکوال زمرک عابد، د اوسنۍ ولایتي شوری غړی ډاکتر مخلص، مرحوم جگړن همیشه گل د جمعیت قوماندان، او ډاکتر پروفیسور موسی وردگ..... او نور بی شمیره مشران د همدې سیمې اوسیدونکي دي. د شنیز روغتون چې اوس د غازی محمد جان خان په نوم شهرت لري په همدې سیمه کې فعال دی.همداشان د گربت مشهور غر د د دې درې په لویدیځ کې ولاړ دی.
ښوونه او زده کړه:
د معارف د ریاست د ۱۳۸۸ کال د احصایی له مخې د سید آباد په ولسوالۍ کې:۱۱ لیسي، ۱۵ منځنۍ ښوونځۍ، ۳۰ لومړنې ښوونځۍ، ۱ دارالعلوم، ۱ مدرسه او یو دار المعلیمین فعال دي. د نجونو د تعلیم لړۍ د (۱۳۷۰) کال څخه د مدیر معراج الدین او ځینو نورو په هڅو پیل شوه، وروسته دا لړۍ ټولو کلیو او سیمو ته پراخه شوه، د کال (۱۳۸۵) تر پایه د دې ولسوالۍ (۶۰٪) نجونې ښوونځیو ته تللې، چې له دې نیټې وروسته د نا امنیو له امله دا سلسله ضعیفه او اوس ډیرۍ ښځینه ښوونځي تړل شوي خو د نجونو یوه لیسه د سید آباد په سیمه کې اوس هم فعاله ده.
د اوبو سرچينې
ددغه ولایت د اوبو سرچینې د هیواد د نورو سیمو په څیر د لوړو غرونو څخه د را روانو سیندونو څخه عبارت دي. پدې ولایت کې د هیواد د دریو لویو سیندونو اوبه بهیږي چې عبارت دي له:
۱- دهلمند سیند
دا سیند د بابا د غره د جنوبی لمنو، د لومړی حصی بهسودو له درو او د پغمان د غره له لویدیځو لمنو د رابهیدونکو اوبو څخه سرچینه اخلی، د بهسودو په دوهمه حصه کې هم د دواړو خواوو څخه د رابهیدونکو اوبو په واسطه پیاوړی کیږی، او پرته له دې چې دې سیمې ته ډیره گټه ورسوی په ډیره بیړه د دای زنگي (پنجاب) سیمې ته داخیلیږي. دا سیند د وردگو په ولایت کې تقریباً د (۸۰) کیلو مترو په اوږدو بهیږی. د بریښنا د تولید او د ځمکو د خړوبولو لپاره په دې ولایت کې ښې وړتیاوي لري، کیدای شي په ډیره لږه بیه پرې د بریښنا لوی بندونه او فابریکې جوړې شي. او په زرگونه هکتاره ځمکه پرې خړوبه او د کرنې لپاره برابره شي.
۲- د کابل (جلریز) سیند
دا سیند هم د جلریز د ولسوالۍ د اونۍ له غاښي سرچینه اخلی، په لاره د سنگلاخ اوبه دا سیند پیاوړی کوي، د جلیز، د میدان مرکز، او د نرخ ځینې سیمې لکه د شهاب الدین دره خړوبوي، وروسته د للندر له درې د کابل ولایت چهلستون سیمې ته داخیلیږی.
۳- د لوگر (چک) سیند
د دې سیند لومړی شاخ د وردگو ولایت د بهسودو د دوهمې حصې د شرقي برخو لکه کجاب او دایمیردادو، دوهم شاخ یې د ناهور د سیاریگ له سیمو سرچینه اخلی، د دایمیرداد او جلگی له خړوب وروسته د چک ولسوالۍ څخه تیریږی د شیخ آباد په سیمه کې د سیدآباد د ولسوالۍ د مربوطاتو څخه د تنگي په دره د لوگر ولایت ته داخیلیږی. دا سیند د جلگې، چک، شیخ آباد او تنگي سیمو ځمکې خړوبوی، او د همدې سیند له برکته دا ټولې درې ښکلي باغونه، ښې زراعتي ځمکې او ښکلې هوا لري.
لرغونی پېښلیک
كابل ته له ډېرو نږدو ولايتونو څخه يو هم ميدان وردگ دى چې د كندهار كابل په لويه لار پروت دى ددې ولايت يوه بله مهمه نښه دا ده چې د كابل او غزني تر مينځ واقع شوى دى هغه مهال چې غزني د افغانستان پلازمېنه وو نو په ميدان وردگ يې ډېره اغيزه وه او بيا چې كابل د افغانستان مركز شو نو اوس هم دغه ولايت د ځانگړي ارزښت څښتن دى د كابل د نيولو له پاره چې كوم نړيوال زبر ځواك هيله څرگنده كړې ده نو د وردگ ميدان له لارې كابل ته راننوتي دي له سكندر نه را واخله تر عربو پورې او هغه مهال چې انگريزانو د كندهار له لارې په داسې حال كې چې شاه شجاع ورسره مل وو كابل ته يې د راننوتو تكل وكړ نو بيا د اوسني وردگ ميدان له لارې ورننوتل او كابل يې لاندي كړ كه دغه بهرنيانو له يوې خوا زموږ د هېواد د نيولو هڅه كړې او خپله سياسي واكمنۍ يې پرې تپلې ده خو له بلې خوا يې زموږ په اولسي فرهنگ او ادب هم اغېزه ښندلې ده د ساري په توگه زموږ اريايي پرمختللى ويدي او اوستايي فرهنگ چې اوږد تاريخ لري د همدغو تېريو له كبله، را واخله يوناني، هندي او نورې كلتوري اغېزې، نېغ په نېغه زموږ په فرهنگ پريوتي دي. كه څه هم د بېلابېلو توكمونو د واكمنۍ په مهال د علامه حبيبي په اند"زموږ د هېواد ويدي او اوستايي لرغوني او فكري او فرهنگې مبادلې د هخامنشي، يوناني، هندي او بودايي مدنيتو له اثارو سره گډ شوي او د شمالي توراني اّريايانو د ساكانو اوسيتي تهذيبي عناصر هم په كې ننوتل او يو ډېر غښتلى افغاني فرهنگ يې مينځته راووړ(د افغانستان لنډ تاريخ 74 مخ )
پانګساتنه
د پانګې جمع کول يا پانګساتنه ( Capital accumulation  ) د پانګوال اقتصادي سیسټم اساس دی چې په هغه کې اقتصادي فعالیت د پانګې د راټولولو په شاوخوا کې رامینځته کیږي، کوم چې پانګه اچونه د مالي ګټې ترلاسه کولو لپاره تعریف کیږي. په دې شرایطو کې، پانګه د پیسو یا مالي زیرمو په توګه تعریف شوې چې د ډیرو پیسو د ترلاسه کولو لپاره پانګه اچونه کیږي (که د ګټې، کرایه، سود، د ګډون حق ، د پانګې لاسته راوړنې يا د بېرته راستنېدو په بڼه کې).
ميدان وردگ ولايت
لرغونی پېښلیک
موږ د مخه د كابل او غزني د اغېزو په اړه يادونه وكړه او وموويل چې وردگ ميدان څنگه چې د دغو دوه تاريخي پلازمينو په مينځ كې پروت دى هرو مرو به لرغوني اغېزې پرې وي را واخله د كوشاني واكمنو څخه د يوه تن (هوويشكا)ډبرليك چې د وردگو په خوات كې تر گوتو شوى دى. دا چې د وردگو سيمه د غزني له ولايت نه دومره لرې نه ده او دا دواړه ولايتونه يو له بل سره جوخت پراته دي نو د اټكل له مخې د غزني شابهار هم دده اړوند گڼلاى شو. دمخه مو دا خبره هم وكړه چې وردگ ميدان په لويه لاره پروت دى نو ځكه د هېواد د بېلابېلو سيمو څخه گڼ توكميزه وگړي او خيلونه دلته استوگن دي. د رواياتو له مخې د پښتنو هغه پنځه پښې يانې بېټني، سړبني، غرغښتي، متوزي او كرلاڼي چې په ټول هېواد كې خواره واره پراته دي دارنگه په ميدان وردگ سيمه كې هم ددې هرې پښې خيل اوسيږي ولې پخپله وردگ د كرلاڼي پښتنو يوه څانگه ده چې اصلي ټاټوبى يې دسليمان غر په گوته شوى دى خو اوس د دوي سيمه (وردگ)د پاراپاميزاد او نورو غرونو په مينځ كې را گيره ده. مهمې سيمې يې سيداباد، چك وردگ، بهسود، نرخ، جلريز، جفتو، دايميرداد، تنگي، شيخ اباد، شنيز، خوات، او نورې دي. هوا يې په اوړي كې معتدله او په ژمې سړه ده. ځمكه يې حاصل خېزه ده. غلې دانې په كې كرل كيږي او راز راز مېوې هم لري خو دمڼو حاصلات يې زيات دي. لیکوال: شهسوار سنگروال
سرچينې
۱- ملي هدف اونيزه
۲- وردگ كتاب
۳- بېنوا او ټول افغان وېبپاڼې
۴- اتمه مڼې گل كتاب
باتدنۍ تړنې
link Wardak
www.Nasirwardak.webs.com
وېشنيزه:د افغانستان ولايتونه
باریما واینی
باریما-واینی ولایت یاهم (بارینا وایني آیالات) Barima-Waini) د ګویانا هیواد اړوند یو ولایت دی. یاده سیمه د ګویان هیواد په شمال کې موقیعت لری او مرکز یې ماباروما دی.
څوکۍ ولسوالۍ
څوکۍ ولسوالۍ د افغانستان د کنړ ولايت یوه ولسوالۍ ده. په دغې ولسوالۍ کې د مېشتو خلکو شمېر ۲۸،۹۰۵ وگړو ته رسېږي. نوموړې ولسوالۍ داسعداباد سوېل ته د جلال اباد پر لويه لاره پرته ده، ٢٤٩ کيلومتره مربع مساحت او ۱۲۲ لوی او واړه کلي لري ، د وروستيو معلوماتو له مخې، شاوخوا ۵۴۷۲۵ تنه يې نفوس ښودل شوی، خلک يې په کرنه او مالدارۍ بوخت دي، غرنۍ سيمې يې ځنگلونه لري.
سرچينې
وېشنيزه:د کونړ ولسوالۍ
منگوال
منگوال کلی د افغانستان د کونړ ولايت د ... ولسوالۍ یو کلی دی چې ... تنه وگړي لري. ددې کلي اوسېدونکي په ... ژبه خبرې کوي.
سرچینې
وېشنيزه:افغانستان وېشنيزه:کلي وېشنيزه:د کونړ کلي وېشنيزه:د ختیځو ولایتونو کلي وېشنيزه:د افغانستان کلي  وېشنيزه:د افغانستان اړونده لړليک
لس پښی لرونکې ژوې
لس پښی لرونکې ژوې (په لاتين: Decapoda) د كلک پوستى ژويو څخه دي چې د نړۍ په بېلا بېلو سیمو کې ژوند کوي. لس پښی لرونکې ژوې تقريبا ۱۵ زره پېژندل شوي (توصيف شوي) ډوله لري چې په ۲۷۰۰ جنسو او ۳۳۰۰ تیږه شوي جنسو تقسیم شوي دي.
وېشنيزه:ژوې وېشنيزه:پښی لرونکې ژوې وېشنيزه:لس پښی لرونکې ژوې
سيد راحت زاخيلي
سيد راحت زاخېلی د پښتو لنډې کيسې بنسټګر:
د پښتو لنډې کيسې ليکوال سيد راحت زاخېلی د سيد قريح الله زوی په ۱۸۸۴ز کال د کوزې پښتونخوا د نوښار په زاخېلو کې زېږېدلی و ، د وخت دوديز ديني او ادبي علوم يې لوستي و ، پياوړی ليکوال ، شاعر ، ژباړونکی ، ژورناليست ،مورخ او خطاط  و.
د نظم او نثر تر شلو زيات ليکلي اثار يې راپاتې دي چې د ځيونو نومونه يې د بېلګې په توګه راخلو:
۱۰ – تحرير قافيه اونور...
د غه پياوړی ليکوال ، شاعر ، مورخ او ژورناليست  د ۱۹۶۳ز -   ۱۳۴۱لمريز کال د مۍ په ۲۹مه نېټه له دې فاني نړۍ نه سترګې پټې کړې او د زاخېلو په هديره کې خاورو ته وسپارل شو.
د خوست پوهنتون
د خوست پوهنتون (دویم نوم: د شیخ زاهد پوهنتون) دغه پوهنتون د افغانستان په ختیځ سرحدي ولایت یانې خوست کې پروت پوهنتون دي چې په ۲۰۰۰ زیږدیز کال کې تاسیس شوي. دغه پوهنتون له خپل پخواني ځای یانې پېښور پاکستان څخه رالیږدول شوي کوم چې هلته د افغان پوهنتون پېښور په نوم یادیده او دا لیږدونه د ولسمشر حامد کرزي په رسمی فرمان سره ترسره شو.
د خوست پوهنتون نهه پوهنځې او له ۳۰۰۰ څخه ډیر زده کړیالان لري. او همدارنگه دغه پوهنتون یو شخصي راډيو سټیشن د ژورنالیزم (خبریالي) پوهنځی لپاره هم لری
سرچینې
د خوست پوهنتون د عرب متحده اماراتو په اقتصادي مرسته جوړ شوي نو ځکه خو د شیخ زاهد د پوهنتون په نوم یی هم یادوي
باندنی تړنې
وېشنيزه:د افغانستان پوهنتونونه
سرور سلطانه بېگم
ملکه سرور سلطانه بېګم (سلطان سرور بېګم) (۱۸۷۵ ز. کابل - ۱۹۶۵ ز.استانبول، ترکیه) (په انګلیسي: Sarwar Sultana Begum, Siraj ul-Khwatin) چې لقب يې سراج الخواتين هم و د افغانستان يوه پخوانۍ ملکه، د امير حبيب الله خان ماندينه او د امير امان الله خان مور وه.
اولادونه
راضيه بېگم د سرور سلطان بېګم او امیر حبیب الله خان لور او همدارنګه د امیر امان الله خان خور وه.
دا هم وگورۍ
د امير حبيب الله خان کورنۍ
سرچينې
وېشنيزه:د افغانستان ملکې وېشنيزه:د امير حبيب الله خان ماندينې
د توليد وسايل
په اقتصاد او ټولنپوهنه کې، د توليد وسيلي فزیکي او غیر انساني توکي دي چې د پانګې زېرمو په شمول ټول د شتمنیو تولید لپاره کارول کیږي لکه ماشینونه، وسایل او فابریکې، چې د زیربنا پانګه او طبیعي پانګه شامل دي. پدې کې د تولید فکتورونه شامل دي چې په کلاسیک اقتصاد کې بیان شوي پرته له مالي پانګه او بشري پانګې.
د تولید د وسایلو مالکيت او د دوی په کارولو سره تولید شوي اضافي محصول باندې کنټرول د اقتصادي سیسټمونو په ډلبندۍ کې يو مهم عامل دی.
ساپاروا بانيا
<templatestyles src="Module:Infobox/styles.css"> ساپارېوا بانيا د بلغاریا د کیوستندیل ولایت یو ښار دی چې په 2001 مېلادي کال کې يې 4,328 تنه نفوس درلود.
سرچینې
وېشنيزه:بلغاريايي ژبه وېشنيزه:بلغاريه وېشنيزه:بلغاريا ښارونه وېشنيزه:بلغاريا وېشنيزه:بلغاري ژبه وېشنيزه:بلغاري وېشنيزه:اروپايي قومونه وېشنيزه:اروپايي شورا وېشنيزه:اروپايي سيم وېشنيزه:اروپايي تولنه وېشنيزه:اروپايي وېشنيزه:اروپا او کډوالي وېشنيزه:اروپا وېشنيزه:اروپايي اتحاديه
۵۰۴۰ (عدد)
۵۰۴۰ یا  يو د طبيعي عددونه څخه دي. چي د ۵۰۳۹ څخه  مخکي او د ۵۰۴۱ وروسته موجود دي.
په رياضي کې
په رياضي کې ۵۰۴۰:
په کلینډر کې
۵۰۴۰ کولاي سي:
سرچينې
وېشنيزه:۵۰۴۰ (عدد)وېشنيزه:طبيعي عددونه وېشنيزه:تام عددونه وېشنيزه:څلور رقمي عددونه وېشنيزه:جفت عددونه وېشنيزه:مرکب عددونه
امانت يا وديعت
- د امانت یا ودیعت تعریف: امانت هغه څه دي چې د چا سره ساتل کیږي ترڅو ساتنه یې وشي او کله چې مالک یې وغواړي ، کولی شي هغه بیرته ورته وسپاري.
د امانت حکم: زیرمه کول جواز او مشروع دي. لاندې آیتونه د دې مشروعیت ته اشاره کوي: الله فرمايي: "هغه څوک چې د اعتماد وړ دی یا امین ورته ویل شوي نو خپل امانت د تادیه کړي.
" او فرمايي: نِنَّ ّللَّهَ يَأۡمُرُكُمۡ تَن تُؤَدُّواْ ۡألۡأَمَٰنَٰتِ لِلَى أَهۡلِهَا﴾ [النساء:] 58]. "خدای تاسو ته امر کوي چې امانتونه هغه چا ته پریږدئ څوک چې مستحق دي.
پیغمبر اکرم (ص) فرمایی: "أَدِّ الأَمَانَةَ إِلَى مَنِ ائْتَمَنَكَ، وَلا تَخُنْ مَنْ خَانَكَ»" (ابو داود او الترمذی). "هغه چا ته امانت پریږدئ چې چا درباندې باور کړی وي ، او له هغه چا سره خیانت مه کوئ چې تاسو سره خیانت کوي.
امانت یو ډول باور دی ، او د امانت حکم د مختلفو شرایطو سره سم توپیر لري. ځینې ​​وختونه د امانت اخیستل او منل واجب دي ، او په داسې حالت کې چې یو مسلمان مجبور وی چی د خپل مال ساتنه وکړي او نه یې موندلی مګر هغه څوک چې خپل مال اخلي ، په ځینو مواردو کې د امانت منل مستحب دي.
د مثال په توګه ، دا چې یو شخص پداسې حال کې چې د خپلې ملکیت ساتنه کوي ، دا د ساتنې لپاره بل ته ورکوي ، پدې حالت کې د امانت منل واجب ندي.
البته چې مستحب هم ده ځکه د وتعاونو علی البر یو ډول هم دﺉ، خدای پاک فرمایي:﴿وَتَعَاوَنُواْ عَلَى ٱلۡبِرِّ وَٱلتَّقۡوَىٰ﴾ [المائدة: 2]. او کله ناکله د امانت منل مکروه وي ، په دې معنی که چیرې هغه څوک چې امانت یې زیرمه کړی وي ، که هغه یې د ساتلو وړ نه وي ، نو د دې منل مکروه دي.
د امانت احکام: -: امانت ورکونکی او امانت اخیستونکی  باید مکلف ، هوښیار او وړ شخص وي ، نو یو ماشوم او لیونۍ چې عقل نه لري نشي کولی ژمنه وکړي او نه یې مني. - که امانت له کومې سرغړونې او تخفیف پرته له لاسه ورکړل شي ، تضمین په هغه باندې واجب نه دی ، پیغمبر اکرم (ص) په ضعیف حدیث کې فرمايي فرمایي: " چې امانتدار ضامن ندﺉ
"او فرمايي چې چا سره چې امانت ايښودل کيږي ضامن ندﺉ ." (ابن ماجه).
امانت ورکونکی او امانت اخیستونکی هر ځای او هر چیرې کولی شي په هر وخت کې امانت بیرته ورکړي. - امانت اخیستونکی نشي کولی چې امانت له اجازې پرته په هیڅ ډول په مصرف ورسوي ، د مالک په اجازه تابع ده. که چیرې د پور د اجرا په اړه د امانت کونکي او امانت اخیستونکي ترمینځ شخړه شتون ولري ، نو د امانت اخیستونکی خبره په قسم سره معتبره ده. غیر لدې چې امانت اخیستونکي خپله ادعا ثابته کړي چې مصرف نه وي شوې.
د ښځو مطالعه
هغه نامتو مفکورې چې د ښځو د څېړنو له برخې سره تړلي دي دا دي: فیمینسټ تیوري، د دریځ تیوري، تقاطع، ګڼ کلتوریزوالی، بین الملتي فیمینیزم، ټولنیز عدالت، اغیزناکې مطالعې، اداره، بیولوژيکي سیاستونه، ماتریالیزم او تجسم. د ښځو له مطالعاتو سره اړوند د څېړنې تمرینونو او میتودونو کې ایتنوګرافي، اتومات ایتنوګرافي، تمرکزي ګروپونه، سروې، د ټولنې څېړنه، د خبرواترو شننه او د مطالعې تمرینونه چې له انتقادي تیوري، له جوړښت ګرايي څخه وروسته او د کوییر تیوري شاملي دي. دغه برخه جنډر، نژاد، طبقه، جنسي تمایلات او نورې ټولنیزې نابرابرۍ د بېلابېلو ټولنیزو نورمونو له مخې څېړي او تر انتقاد لاندې یې نیسي.
د ښځو مطالعې د جنډر مطالعاتو، فیمینیسټ مطالعاتو او جنسیت مطالعاتو په برخو پورې اړه لري. همدارنګه په پراخه توګه په کلتوري مطالعاتو، توکمیزو مطالعاتو، او افریقايي امریکایي مطالعاتو په برخو پورې اړه لري.
په ۱۹۷۷ ز کې په ټول هېواد کې د ښځو د مطالعې ۲۷۶ پروګرامونه جوړ شوي وو. په راتلونکو لسیزو کې د پروګرامونو شمېر زیات شو، تر دې چې په ۱۹۸۹  ز کال کې يې شمېر تر ۵۳۰ پروګرامونو پورې ورسېده. د ښځو د زده کړې کورسونه اوس په متحده ایالاتو کې له ۷۰۰ په زیاتو ادارو کې او د نړۍ په کچه له څلوېښتو زیاتو هېوادونو کې وړاندې کېږي.
تاريخچه
په ۱۹۵۶ ز کال کې د اسټرالیا ښځینه فیمینسټ میج ډاوسن (Madge Dawson) د سیډني پوهنتون (Sydney University) د بالغو کسانو د تعلیم په څانګه کې لیکچر واخیست او د ښځو د حالت په اړه یې څېړنه او تدریس پیل کړ. د ډاوسن (Dawson) کورس "په بدلېدونکې نړۍ کې ښځې" چې په لویدیځه اروپا کې د ښځو په ټولنیز، اقتصادي او سیاسي وضعیت تمرکز کوي، د ښځو د زده کړې یو له لومړنیو کورسونو څخه دی. په متحده ایالاتو کې د ښځو د زده کړو لومړنی منل شوی کورس په ۱۹۶۹ ز کال کې په کورنیل پوهنتون (Cornell University) کې ترسره کړ. د اوو کمېټو او مجلسونو پر وړاندې د ښځو د شعور لوړولو ګروپونو، لاریونونو، د غوښتنلیکونو خپرولو او د غیر رسمي یا تجربوي ټولګیو او پریزنټشنونو چلولو یو کال وروسته په متحده ایالاتو کې د ښځو د زده کړې لومړی پروګرام په ۱۹۷۰ ز کال کې د سانتیاګو ایالت کالج (San Diego State College) کې جوړ شو چې اوس د سانتیاګو ایالت پوهنتون (San Diego State University) دی. د ښځو د ازادۍ د ملي غورځنګ سره په ګډه زده کوونکو او د ټولنې غړو د ښځو د مطالعاتو لپاره لنډمهاله کمېټه جوړه کړه. په متحده ایالاتو کې د ښځو د مطالعاتو دويم پروګرام په ۱۹۷۱ ز کال کې د ویچیتا (Wichita) په کنساس (Kansas) کې د ویچیتا (Wichita State University) په دولتي پوهنتون کې جوړ شو. دا تر ډېره د انګریزي څانګې، ادارې او په ټولنه کې د ښځو له خوا د ډېرو هڅو له لارې رامنځته شوی دی. په ۱۹۷۴ ز کال کې د سانتیاګو دولتي پوهنتون د پوهنځي غړو د ډیپارټمنټ د ادغام لپاره په ټول هېواد کې کمپاېن پیل کړ. په هغه وخت کې دغه کړنې او ډګر خورا سیاسي و. له رسمي څانګو او پروګرامونو مخکې د ښځو د زده کړې ډېری کورسونه په غیر رسمي ډول د پوهتونونو په انګړ يا (Campus) په شاو خوا کې اعلان شوي او د دوی د جوړو شویو تدریسي او اداري مسؤلیتونو سربیره، د ښځینه پوهنځي د غړو له خوا له تنخوا پرته تدریس کېدل. له هغې وروسته څرنګه چې نن په ډېرو مواردو کې هغه پوهنځي چې د ښځو په مطالعاتو کې تدریس کوي، ډېر کله د کیمپس په نورو څانګو کې د پوهنځي ګمارنې ترسره کوي.
د ښځو د مطالعاتو په برخه کې لومړنۍ علمي مجله د فیمینیسټ مطالعاتو په ۱۹۷۲ کال کې په خپرولو پیل وکړ. د متحده ايالاتو د ښځو د مطالعاتو ملي ټولنه په ۱۹۷۷ ز کال کې تاسیس شوه.
د ۱۹۸۰ لسیزې په شاوخوا کې په متحده ایالاتو کې پوهنتونونو او کورسونو ته وده او پراختیا ورکړل شوه. په داسې حال کې چې دغه کار د دواړو محافظه کارو ډلو له غبرګون سره مخ شو او په اکاډمۍ کې د سپین پوستو، شته والی او متضادو امتیازاتو په اړه د ښځو په خوځښت کې د هغو اندېښنو سره مخامخ شو. د فیمینیسټ غورځنګ سیاسي موخو چې د ښځو مطالعاتو رامنځته کولو ته یې اړ کړل، د ۱۹۹۰ لسیزې د بنسټیز شوي علمي فیمینیزم سره په تضاد کې یې ځان وموند. څرنګه چې "ښځه" د یوې مفکورې په توګه پراختیا ته دوام ورکوي، د جنسیت د ټولنیزو جوړښتونو سپړنې د جنسیت مطالعاتو او جنسي تمايلاتو مطالعې ته د ساحې پراختیا لامل شوه.
د ښځو د مطالعاتو ساحه د ۱۹۹۰ او ۲۰۰۰ لسیزې په اوږدو کې د پوهنتونونو په پراختیا سره د ښځو د مطالعاتو، جنډر مطالعاتو او ښځینه مطالعاتو کې د لویانو، کوچنیانو، او سندونو وړاندیز کولو سره یې وده وکړه. د دکتورا لومړنی رسمي پروګرام؛ د ښځو د مطالعاتو په برخه کې، په ایموري پوهنتون (Emory University) کې په ۱۹۹۰ کال جوړ شو. د امريکا په متحده ايالاتو کې تر ۲۰۱۲ ز کال پورې ۱۶ ادارې وې چې د ښځو د مطالعاتو په برخه کې يې د دوکتورا تر کچې خدمات وړاندې کول. له هغه وخت راهیسې يو سي سانتا کروز (UC Santa Cruz) په ۲۰۱۳، د کینټکي-لیکسینګټن Kentucky-Lexington پوهنتون (University of Kentucky-Lexington) هم په ۲۰۱۳ سټوني بروک پوهنتون (Stony Brook University) په ۲۰۱۴ او د اوریګون ایالت پوهنتون (Oregon State University) په ۲۰۱۶  ز کال  کې د ښځو د مطالعاتو په برخه کې د دوکتورا پروګرامونه معرفي کړل. په ۲۰۱۵ ز کال کې د افغانستان په کابل پوهنتون کې د جندر او ښځو د مطالعاتو په برخه کې د ماسټرۍ لومړنی کورس پیل شو. په انګلستان کې د ښځو د مطالعاتو کورسونه د پوهنتونونو او کالجونو د داخلي خدماتو (Universities and Colleges Admissions Service) له لارې موندل کېدای شي.
نظریاتي دودونه او د څیړنې میتودونه
د ښځو د لومړنیو زده کړو کورسونه او نصاب ډېری وخت د دې پوښتنې له مخې پر مخ وړل کېدل چې "ولې ښځې په کې شاملې نه دي؟ ښځې چېرته دي؟" يانې لکه څرنګه چې ډېرې ښځې په لوړو زده کړو کې د زده کوونکو او پوهنځي  په دواړو کې زياتې شوې نو په زياترو کورسونو او نصاب کې د نارينه متمرکز طبيعت په اړه پوښتنې راپورته شوې. په دودیزو څانګو کې د ښځو پوهنځي لکه تاریخ، انګلیسي او فلسفې په ښځو د تمرکز کولو کورسونه پیل کړل. د ښځو د غورځنګ له مفکورې چې "شخصي سیاسي دي"، کورسونو هم د جنسي سیاست، په ټولنه کې د ښځو رول او هغو طریقو پراختيا پيل کړه چې د ښځو شخصي ژوند د لوی ځواک جوړښتونه منعکس کوي.
له ۱۹۷۰ لسیزې راهیسې د ښځو د مطالعاتو پوهانو د جنسیت او د هغې د تقاطع په اړه د نسل، طبقې، توکم، جنسیتې تمايلاتو، مذهب، عمر او په ټولنه کې د ځواک جوړښتونو د تولید او ساتلو وړتیا سره د پوهېدو لپاره وروستۍ عصري (post-modern) طریقې غوره کړې. له دې بدلون سره په ژبه، فرديت يا تابعيت، ټولنیز تسلط او د موضوعاتو ژوند باندې تمرکز شوی دی؛ که څه هم دوی یې پېژني چې څنګه تشکيل شوی دی. د دې نظریو په اصل کې دغه مفکوره ده، چې که چېرته یو څوک جنس، جنسیت او جنسیتي تمايلات وپېژني کوم چې ذاتي نه دي؛ بلکې په ټولنیز ډول جوړ شوي دي.
د ښځو د مطالعاتو په کورسونو کې په کار ګمارل شوې مهمې تیورۍ کې د فیمینیسټ تیوري، د متقابل نظر، د دریځ تیوري، نړیوال فیمینیزم، او ټولنیز عدالت شامل دي. د څېړنې کړنې چې د ښځو مطالعاتو سره تړاو لري د کمیتي، کیفیتي او مخلوط میتودونو په کارولو سره ښځې او د ښځو تجربې د پوښتنو په محراق کې راولي. ښځینه څېړونکې د پوهې په تولید کې د دوی رول مني او د څېړونکي او د څېړنې موضوع ترمنځ اړیکه روښانه کوي.
خاص کونړ ولسوالۍ
خاص کونړ ولسوالۍ د افغانستان د کونړ ولايت یوه ولسوالۍ ده. په دغې ولسوالۍ کې د مېشتو خلکو شمېر ۳۱،۹۵۰ وگړو ته رسېږي.
دغه ولسوالي د اسعداباد سوېل ختيځ لوري ته پرته ده ، ۳۳۷ کيلو متره مربع مساحت او ۶۶ کلي لري ،نفوس يې شاوخوا ۴۷۸۹۰ تنه اټکل شوى ، د ننگرهار ښېوې ولسوالۍ او د ډيورنډ کرښې سره سرحدونه لري، خلک يې په کرنه او مالدارۍ کې بوخت دي، د شرق ستر نابغه سيدجمال الدين افغان هم په دې ولسوالۍ کې زېږېدلى و.
مونوفوبيا
د هغې رواني ناروغي نوم دی، چې پکې يو شخص له يوازيتوبه ډارېږي، په يوازيتوب کې د ډېرې ناامنۍ احساس کوي، ژورخپګان او ذهني تشويش ورته پيدا کېږي.د زړه درزا يې ډېرېږي، لړزه پرې راځي او ځينې نور علايم هم لري. رواني ډاکټران د داسې کسانو درملنه د هېپنوتيزم، درملو او نورو لارو څخه کوي.تنفسي تخنيکونه او د ماهيچو کرارول يې يوه بله درملنه ده، چې کېدای شي تر ډېره يې درملنه وشي. مونو: د يوازيتوب او تنهايي په مانا فوبيا: د وېرې او ډار په مانا
مولانا شمس الحق افغاني
د نابغه اسیا، شمس العلماء شیخ القرآن علامه شمس الحق افغاني ( رحمة الله تعالی علیه ) ژوند ته لنډه کتنه: ژباړه او راټولونه: عزت الله کوټوال د ده په اړه د دارالعلوم دیوبند مهتمم قاری محمد طیب رحمه الله فرمایلي: " ما په ټوله اسیاء کې د افغاني په څیر عالم ندی لیدلی ". شیخ افغاني په ۱۷ د رمضان المبارک ۱۳۱۸هـ چې د۱۹۰۰ء سره سمون خوري په کوزه پښتونخوا پیښور ته نیژدې د چارسدې په تاریخي علاقه ترنګزو کې د مولانا غلام حیدر بن مولانا خان عالم ابن مولانا سعد الله په کور کې چې یو علمي او پښتنه کورنۍ وه، وزیږید. ابتدائې زده کړې : ابتدائي تعلیم یې د خپل والد صاحب څخه حاصل کړی ،  په ۱۹۰۹ء کې یې په ښوونځي کې داخله وکړه او په ۱۹۱۳ء کې ترې فارغ شو، له دې ورسته یې د خیبر پختونخوا او د افغانستان له مختلفو علماء کرامو څخه د اسلامي فنونو کتابونه وویل. لوړې زده کړې: په ۱۹۲۰ء کال د لوړو زده کړو لپاره یې د هندوستان سترې مدرسې ( دارالعلوم دیوبند ) کې داخله واخیسته او په ۱۹۲۱ء کې یې د دارالعلوم دیوبند څخه د دورہ حدیث په کولو فراغت وشو او علم طب یې هم دارالعلوم کې زده کړ. په ۱۹۲۲ء کې ورته دحج کولو سعادت هم په نصیب شو. مشهور استادان: د نوموړي له استادانو څخه مشهور عالم دین د وخت محدث علامه انور شاہ کشمیري، علامه شبیر احمد عثماني، سید اصغر حسین، مولانا رسول خان هزاروي وغیرہ شامل دي. تدریس : په ۱۹۲۳ء کې په مدرسه مظهرالعلوم کراچي کې صدر مدرس مقرر شو. په ۱۹۲۴ء کې په مدرسه ارشاد العلوم لاذکانه سند کې صدر مدرس ؤ. په ۱۹۴۸ء مدرسه قاسم العلوم لاهور کې د صدر مدرس په توګه تدریسي خدمات انجام کړل. په ۱۹۳۲ء دارالفیوض سند کې صدر مدرس مقرر شو. په ۱۹۳۳ء څخه تر ۱۹۳۹ء پورې دارالعلوم دیوبند کې د درجه علیا لپاره استاد او شیخ التفسیر وو. ۱۹۴۴ء جامعه ډابھیل کې د صدر مدرس په حیث مقرر شو.
۱۹۶۳ء په جامعه اسلامیه بهاولپور کې د شیخ التفسیر په منصب وټاکل شو او تقریبا ۱۲ کاله پورې یې تدریسي خدمات انجام کړل.
نوموړی د پاکستان له جوړیدو مخکې د قلات د قاضي او د معارف وزیر هم پاتې شوی او هلته دده او ملګرو په محنت د (وفاق المدارس العربیة) په څیر ستره اسلامي اداره جوړه شوه چې لومړی صدر یې افغاني وو او دده په کوښښونو یې ډیره کامیابي حاصله کړه. بیعت او اجازت : نوموړي د حکیم الامت علامه محمد اشرف علي تھانوي رحمه الله سره په تصوف کې بیعت کړی او د حضرت مفتي محمد حسن امرتسري ( باني جامعه اشرفیه لاهور ) خلیفه مجاز دی. او ویل کیږي چې د افغاني لقب ورته د خپل استاد محدث العصر شیخ محمد انور شاه کشمیر رحمه الله له لورې ورکول شوی. تصانیف: علامه افغاني رحمه الله ډیر اهم او مفید کتابونه لیکلي چې يو څو مشهور یې دا دي: ۱  علوم القرآن (اردو، پښتو او دري ژباړه) ۲  سوشلزم اور اسلام ۳  معین القضاۃ و المفتیین (عربی) ۴  شرح ترمذي (عربي) ۵  عالمی مشکلات اور ان کا قرآنی حل ۶  تصوف اور تعمیر کردار ۷  اسلامی جهاد ۸  کمیونزم اور اسلام ۹  احکام القرآن ۱۰ مفردات القرآن ۱۱  مشکلات القرآن ۱۲ اسلام اور ساینس ۱۳ شرح دیوان ضابطه ۱۴ مکتوبات افغاني او داسې نور د یادوني وړ دي.
سترې کارنامې: ① د دار العلوم دیوبند له طرفه ( شهر دھانند ) ته د ارتداد د فتنې او (شدهی تحریک) لپاره چې کوم ۵۰ پنځوست مبلغین لیږل شوي وو ، د هغو مشر او آمیر علامه افغاني صاحب وو، دده  تبلیغي هڅو رنګ راوړ، برآې نام مسلمانان د ارتداد څخه وژغورل شو او بې شمار هندوانو هم دلته اسلام قبول کړ.
د بلخ پوهنتون
د بلخ پوهنتون چې د بلخ ولايت د مزار شريف په ښار كي دی د افغانستان په شمال كې موقعت لري ددغه پوهنتون بنسټ په ۱۹۸۶ كې کېښودل شو. چې اوسمهال دغه پوهنتون نږدي ۴۰۰۰ محصلين لري او دغه پوهنتون وروسته د كابل پوهنتون څخه د هيواد دويم پوهنتون دی.
او دغه لاندې پوهنځۍ په دې پوهنتون كې شته
باندنۍ تړنې
وېشنيزه:د افغانستان پوهنتونونه وېشنيزه:پوهنتونونه
بيرغ افغانستان
د افغانستان اوسنی بيرغ همدادی چې په سپينه تيکه لري او کلمه طيبه پکې ليکل شوي ده.
اشرف خان هجري
اشرف خان هجري
اشرف خان هجري د خوشحال خان تر ټولو مشر او نوميالی زوی دی ، چې په (۱۰۴۴هجري) کې زېږېدلی دی. هجري په خپلو اشعارو کې خپل تخلص کله خټک ، کله روهي او زيات وخت هجري راوړی دی.
کله چې د اشرف خان د مشرۍ وخت راغی ، نو هغه هم د مغلو له لاسه په (۱۰۹۲هجري) کال د سيد امير خان صوبدار له خوا په پېښور کې په چل سره د سيدبهولا ل په کور کې ونيول شو او بندي هند ته واستول شو او د ګواليار او بېجاپور په بنديخانو کې څوارلس کاله بندي وساتل شو.
د بند د سختو کړاوونو نه وروسته په (۱۱۰۶هجري) کال په بند کې مړ شو. ازاد خان دده د مړينې پېښه داسې ښودلې ده :
د هجرت زر سل شپــــــږ وو          اشرف خان چې فوت شو ياره
هجري خپله بده ورځ هغه وخت ژړلې وه چې په اټک باندې تېرېده :
ما هــــالــــه ماتم د ځان وکړو په وينو
چې اټک وته مې شا کړه په ژړا شوم
هجري د اشعارو يو دېوان لري چې د هميش خليل له خوا ړومبی ځل په پېښور کې په (۱۹۵۸ز) ترتيب او چاپ شوی دی.
د هجري د دېوان قلمي نسخې په لندن ، هند ، پېښور او افغانستان کې ميندل شوي دي، دده د دېوان څخه مېجر راورټي په خپل اثر ((ګلشن روه )) کې خوښونې کړي دي.
د هجري په دېوان کې غزلې ، بوللې ، څلوريزې ، پاړکي او د شعر نور ډولونه ليدل کيږي ، چې د اشعارو ټول بيتونه يې څلورنيم زرو ته رسېږي.
اشرف خان په خپل دېوان کې د پښتو ځينې شاعران ياد کړي دي په دې ډول:
ارزاني دولت د خپل دور بلبل وو     نن يې وللی زمانې د شعـــر فـــــر دی
د واصل له شعره څه وايم وچاته       چې زما په مخ يې پورې د حال ور دی
شاعران د پښتنو ګوياڅېره دي        د مېرزا شعر شمله بلکې افســــر دی
نن په دا دور که ښه شاعران غواړې  که دوه درې تنــــــه د ګريو قلندر دی
هجري د خپلې کورنۍ په شاعرانو کې قادرخان ، سکندر خان ، صدرخان د هنر او پوهې خاوندان بولي مګر د شعر لوی پېشوايان خوشحال او رحمان باباګڼي:
قادرخان که بحر بولــم دروغ نـــــــه دي         چې يې فکر د اصلي درو مصدر دی
د سکندر شعر له څـــه ســــره مخی کړم         طبيعت يې ډېر تـــــر دور منــــــور دی
صدرخان ګوره عجب ګوهر شناس دی            رحمان لا په دا هنــر د تورو غـــــر دی
د هجري نور اثار تر اوسه پورې لا نه دي څرګند شوي.
د عبدالباري جهاني ۲۰ میاشتیني فعالیتونه
د ښاغلي جهاني په مشرۍ، د اطلاعاتو او فرهنګ وزارت د تېرو شلو میاشتو په اوږدو کي، د ورځنیو چارو د اجرا ترڅنګ او د بېلابېلو خنډونو په موجودیت کي، د پام وړ لاسته راوړني لرلي دي. ستاسي د معلوماتو لپاره، دلته یواځي د ځینو موضوعاتو لنډیز، درسره شریکېږي. په درنښت، د مطبوعاتي سلاکار دفتر.
په کلتوري برخه کي:
1. د لوګر په مِس عينک سيمه کي پراخي څېړني او کیندني تر سره سوي دي، چي په نتيجه کي ئې د مسلکي او د دې ساحې د پوهو کارکوونکو په توسط په سوونو منقول او غيرمنقول تاريخي آثار تر لاسه سوي دي، چي ۲۳۵۷ قلمه آثار او ١٦٢٢ پارچې ئې د افغانستان ملي موزيم ته نقل سوي او غيرمنقول آثار ئې په هماغه سيمه کي ساتل کېږي.
2. د باختر ګنجینې د ۲۳۱ قلمه آثارو څلور نندارتونونه، د جاپان په ټوکیو او کیوشو موزیمونو او دغه راز د جنوبي کوریا په سویل او ګیونګجو موزیمونو کي وړاندي سويدي چي د افغانستان او یادو هیوادونو د کلتوري، تاریخي او سیاسي اړیکو د ښه کېدا او افغانستان د سالمي معرفۍ تر څنګ یې افغانستان ته څه کم یو مېلیون ډالر عواید راوړي دي.
3. افغانستان د تېرو کلونو په اوږدو کي یواځي یوه د باختر ګنجینه د نړیوالو نندارتونونو لپاره درلوده چي تر اوسه په دوولسو هیوادونو کي شل ځله ننداره سوې ده خو په دې وروستي یوه کال کي اطلاعاتو او فرهنګ وزارت د مِس عینک د لرغوني ساحې د آثارو څخه یوه نوې مجموعه بشپړه کړې. ددغي مجموعې د اثارو شمېر ۱۴۵ دی او تر څېړنو وروسته یې ترمیم د یوه تړون له مخي د چک جمهوریت لخوا وسو او دا مهال نړیواله بیمه لري.
4. د روان مېلادي کال د فبروري د ۹مي څخه د سپټمبر تر وروستیو پوري د مِس عینک مجموعه د لومړي ځل لپاره د چک جمهوریت په پلازمینه پراګ ملي موزیم کي ننداره سوه چي د ۱۲۵زرو امریکايي ډالرو فیس ترڅنګ، ۴۰ سلنه خالص عواید یې افغانستان ته ورکول سول.
6. د افغانستان د لرغونو سیمو د تشخیص او تر مځکه لاندي لرغونو آثارو د خوندیتوب په موخه د سټلایټ نقشې جوړولو چاري د فرانسې هیواد سره د تړون له مخي د ډافا موسسې لخوا پیل سوي دي. دغه پنځه کلنه پروژه د وزارت سره په ګډه پر مخ ځي.
8. د ارګ اړوند، افغانستان بانک په خزاینو کي د ۲۲۵۰۰ لرغونو اثارو د ثبت او ډیټابېس چاري په چټکۍ پر مخ رواني دي او تمه کېږي چي په نږدې راتلونکي کي به دغه پروسه بشپړه سي.
9. د تخار ولايت د آى خانم لرغوني ساحې، په سرپل ولايت کي د التي باى عرب مقبره، د امام جعفر زيارت، مسجد امام کلان، د امام زاده زيارت، په باميان ولايت کي خواجه سبزپوش، په پکتيا کي د ګردېز بالاحصار، د سخي مسجد (سخي زيارت)، لومړى نمبر محمديه تپه، دوهم نمبر نادريه ساحه، په کندهار ولايت کي د شيرسرخ ساحه او سکندريه اراکوزيا، د ننګرهار ولايت د سبزآباد لرغونې سيمه، امرخېل ستوپې، د شاهي قلا ستوپې او د زرغونډۍ لرغوني سيمي کشف او ثبت سوي دي.
10. د کابل، بامیان، بلخ، ننګرهار، لغمان، فاریاب، سمنګان او نورو سیمو تاریخي او لرغوني سیمي څېړل سوي او په بېلابېلو برخو کي کیندني سوي چي نږدې ۳۰۰ آثار ددغو کیندنو په نتیجه کي لاس ته راغلي دي او د افغانستان ملي موزیم ته سپارل سوي دي.
11. بامیان د سارک د فرهنګي پلازمینې په توګه په رسمي بڼه معرفي سو. د پرانیستني مراسم یې په هنري او کلتوري نندارتونو دایرولو سره د سیمي د هیوادونو د مېلمنو په حضور کي تر سره سول.
13. په بامیان کي دسارک غړو هیوادونو د مېلمنو په حضور کي د افغاني خوراکونو د پام وړ نندارتون او دغه راز د لاسي صنعتونو نندارتونونه جوړ سول.
14. تر یوه کال وروسته د بامیان د یو کلن سارک فرهنګي پلازمېنې نومېدلو وروسته، د دغي پروسې اختتامیه مراسم د ګڼو نندارتونونو او کلتوري مراسمو په ترڅ کي تر سره سول.
15. د امريکا د کانګرس کتابتون څخه د افغانستان اړوند د اوو پېړیو ډیجیټل سوي، کتابونه، قلمي نسخې، سندونه، انځورونه، نقشې او نور مواد په ډیجیټلي بڼه په اووه ټیرابایټه وزن کي، ترلاسه سول چي د هیواد په لسو مرکزونو کي د ساتني تر څنګ به پر لیکه لوستل کېږي او پر لیکه کتابتون به ورته جوړېږي.
16. د هیواد د عامه کتابتونو لپاره څه باندي لس زره عنوانه کتابونه له بېلابېلو آدرسونو څخه په وړیا ډول ترلاسه او مطالعې ته وسپارل سول.
17. د کتابونو د مخکتني او منځپانګي د شنني ۱۹ پروګرامونه تر سره سول.
18. تر اووه ویشتو کلونو وروسته یوځل بیا د افغانستان د ملي موسیقۍ آرکستر (افغان آرکسټر) جوړ سو چي دا مهال د دوویشتو تنو هنرمندانو په لرلو د هیواد پر ملي موسیقۍ، کمپوزونو او حماسو کار کوي.
19. د تېرمیلادي کال د ډسمبر پر دوهمه، په کابل کي د هندوستان د موقت حکومت د سلمي کالیزي د مناسبتي نړیوال سیمینار او د امیر علي شېرنوايي د سیمینار تر څنګ وزارت ۱۳ ملي او سیمه ییز سیمینارونه دایر کړل.
20. د سړکونو پر سر د تياتريزو نمايشونو په وسيله د تياتر رواجول، تياتري نندارې، د تياتر په تالار او نورو پام وړ ځايونو کي د ننداره چيانو په وړاندي د تياتر نمايشات، د ږغيزو او تصويري رسنيو له لاري د تياتر فرهنګ دودول او رواجول او دې ته ورته ۲۰ پروګرامونه وړاندي کول او دغه راز د مرستون د عمومي رياست سره د پروتوکول لاسليکول چي په نتيجه کي ئې ځوانانو او کوچيانو ته د تعليم، تربيې او روزني په برخه کي د تياتر ارزښت بيانول.
21. د ناروې د بارګين تياتر او د افغانستان د ملي تياتر د تفاهم ليک پر اساس د ملي تياتر د ترميم ځايونو بيا رغونه، د څاه کيندل او لوازم چمتوکول، د ملي تياتر د کارکوونکو د مطالعې او په دې برخه کي د نور رشد او پرمختګ لپاره د ايران سفارت د فرهنګي آتشې په توسط د تياتر په برخه کي د سوونو کتابونو تر لاسه کول، د کابل نندارې د چت او ږغيز سيسټم بيا جوړول.
22. د کوچنيانو او ځوانانو د ژوندانه سطحي د برابرولو او پرمختګ لپاره په تعليمي، روزنيزه او تفريحي برخه کي د نندارتونونو د ترتيب او تنظيم لپاره د پلان جوړول.
24. په جلال آباد ښار کي (د ګرځنده کتابتون) په بڼه د يوې پايې کاسټر موټر فعاله کېده، د داخلي او خارجي رسنيو سره د بېلابېلو مرکو او مصاحبو په ترڅ کي د مطالعې فرهنګ ته د رشد او غوړېدني په موخه د خلکو جلب و جذب، بهرنيو هيوادونو ته د ښې روزني، زده کړي او مسلکيتوب په موخه د عامه کتابتونو د مسئولينو لېږل، د اجتماعي علومو د تالار، د ژبو مرکز، ريفرينس تالار، د مرکزي محبس د کتابخانې تسليمي.
25. د بزګر د ملي او نړۍ والو ورځو، د ثور د اتمي، د ښځي نړۍوالي ورځي، د خپلواکۍ د اته ويشتمي، توريزم د ورځي، د مور د ورځي او داسي نورو په مناسبت د کنسرټونو جوړول او اجراء کول.
26. په پلان کي ده چي د موسيقۍ د ټولو مرکزونو او د موسيقۍ د آزادو کورسونو لپاره د موسيقۍ رياست د مسلکي بورد له خوا تر ازمويني اخيستو وروسته جوازونه ورکړه سي، په دغه کار سره به د واقعي موسيقۍ د رشد او غوړېدو تر څنګ د مبتذلي او غيرمسلکي موسيقۍ مخنيوى سوى وي.
27. تر اووه ويشت کلن ځنډ وروسته د ١٨٠٠ خطي آثارو تشريح، پېژندنه او کتلاک کول، د لومړي ځل لپاره په ملي آرشيف کي د امير حبيب الله خان او نورو متفرقه فرامينو تشريح او کاتالوګ جوړول، د ملي آرشيف هغه سالونونه چي آثار نمايش ته پکښي وړاندي کېږي په امنيتي کېمرو سمبالول، د زغره والو او فولادي دروازو په نصبولو سره د ملي آرشيف د مخزنونو امنيت نور هم تامينول، د ملي آرشيف د کتابخانې او مطالعې د سالونو تجهيز او سمبالول، د ملي آرشيف د مخزنونو لپاره د مانيتورينګ سيسټم جوړول.
28. د ملي آرشيف د خطي آثارو د ډيجيټل کولو په موخه د يوه پرمختللي سکينر برابرول، د نسخه پېژندني او له خطي آثارو څخه د حفاظت او ساتني په موخه د ملي آرشيف له خوا د دغي ادارې کارکوونکو ته د درو اونيو لپاره زده کړه ورکول، د هندوستان د ملي آرشيف په همکاري سره د ملي آرشيف کارکوونکو ته درې ورځنى روزنيز کورس دايرول، د اور لګېدني څخه د مخنيوي په موخه د آرشيف د ټولو دفترونو سروې او د ملي آرشيف په مخزنونو کي د اور وژني د ٢٠٠FM سټنډرډ سيسټم فعاله کول.
29. د ملي آرشيف له اسنادو څخه د ليدونکو او ننداره کوونکو زياتوالى، د هغو محققينو زياتوالى چي په ملي آرشيف کي تحقيق او څېړنه تر سره کوي، د ملي آرشيف له موادو څخه د ښې او سالمي استفادې په خاطر د نوي او ګټورو طرزالعملونو ترتيب او برابرول، د ښه فعاليت او لا اغېزمنتيا په موخه د ملي آرشيف د کارکوونکو د دفترونو جوړول او سمبالول، د دغه آرشيف تر ٢٠ زره زياتو عکسونو، تاريخي اسنادو او آثارو د ډيجيټل کولو پروسه پيلول.
30. د ملي آرشيف د ټولو چاپي آثارو د کتلاک جوړول د طبقه بندۍ او موضوعاتو د درجه بندۍ پر اساس، د ملي آرشيف د مجلاتو د برخي تنظيمول، د ملک دل په نوم د افغاني خوشنويسانو د منتخب چاپول، د عکاسۍ او د عکس د کپشن ليکني د سيمينار جوړول، د خط او ليکني سره د آشنايۍ ورکشاپ نيول.
ملي آرشيف يو فرهنګي او څېړنيز ارګان دئ، چي د هيواد د ليکلي فرهنګي ميراث د ساتني او حفاظت تر څنګ داخلي او خارجي محققينو ته د تحقيق زمينه برابروي. د دې ادارې وړاندي کوونکي خدمات د دې سبب کېږي چي د هيواد په علمي او تحقيقي توليد کي ښه والى راسي او تر څنګ ئې د افغانستان د فرهنګ او تاريخ ښه پېژندنه نړۍوالو ته وړاندي سي. ملي آرشيف ته د تاريخي اسنادو نه سپارل او د دولتي ادارو او وزارتونو نه همکاري د آرشيف لويه ستونزه ده. د ملي آرشيف په قانون کي راځي، چي هر وزارت او اداره مؤظفه ده چي خپل تاريخي اسناد ملي آرشيف ته واستوي، خو د مکررو غوښتنو او مکتوبونو تر لېږلو وروسته بيا هم موږ نه يو توانېدلي چي د وزارتونو تاريخي اسناد تر لاسه کړو، وزارتونه خپل تاريخي آسناد په غير معياري ډول په خپلو آرشيفونو کي ساتي، په داسي حال کي چي په ملي آرشيف کي هر سند او هر کاغذ تر تشريح او کاتالوګ وروسته په مخصوص پاکټ، کارټن او يا ځانګړې شلف کي ساتل کېږي.
د خپرونو برخه:
32. اطلاعاتو ته د لاسرسي قانون چي د اساسي قانون د ٦٤مي مادې او ١٦مي فقرې او ګډو مجلسونو د ١٣٧ – ٢٦/ ٧/ ١٣٩٣ نېټې د پرېکړي سره سم په شپږو فصلونو او ٣٢ مادو کي تصويب سوی او د پلي کېدو په موخه د یوه کمېسیون د جوړېدو امر کوي، د دغه امر په پام کي نیولو د یاد کمېسیون جوړېدو او فعالیت ته زمینه سازي سوې او دغه کميسيون د ديارلسو غړيو په لرلو سره، دا مهال یو فعال او مستقل کميسيون دئ چي د اطلاعاتو او فرهنګ وزارت يو کارکوونکى ئې هم غړيتوب لري. د کميسيون غړيو ته د وزارت له عادي بوديجې څخه هره مياشت لس زره افغانۍ ورکول کېږي.
33. د هیواد په کچه د رسنیو د معیاري کېدو په موخه، د ۱۳۹۴ کال د لړم « عقرب » په میاشت کي د ټولیزو رسنیو اووه کسیز خپلواک کمېسیون رامنځ ته سو چي مشري یې خپلواک ساپی کوي. ددغه کمېسیون دنده د رسنیو معیاري کول، رسنیو ته د مشورې ورکړه، د جوازونو څېړل، د رسنیو د مالي سرچینو څارل او په مجموع کي د ټولیزو رسنیو وده ده.
34. د ټولیزو رسنیو د قانون د ۴۴ او ۴۵ مادو په تغیر سره دوباره په قانوني توګه د رسنیزو سرغړونو او شکایتونو د څېړني کمېسیون رامنځ ته سو. د اطلاعاتو او فرهنګ د وزیر ښاغلي عبدالباري جهاني په مشري دغه لس کسیز کميسيون تر اوسه پوري ١٥٠ شکايتونه څېړلي او رسنيزي سرغړوني حل و فصل کړي. د ياد کميسيون په لسو تنو غړیو کي د مدني ټولنو، بشري حقوقو، رسنيزو نهادونو، علماوو شورا، د ژورنالستانو اتحاديې او عالي شورا او د سينماګرانو اتحاديې استازي شامل دي. ټولو غړيو ته د وزارت له عادي بوديجې څخه لس زره افغانۍ مياشتنی معاش ورکول کېږي، اداره غوښتنه کوي، چي په راتلونکي کي د دغو کميسيونونو لپاره د وزارت په بوديجه کي خاص زياتوالى راسي.
35. د اطلاعاتو او فرهنګ وزارت څخه د ملي تلوېزیون د بېلېدلو راهیسي چي وزارت د رسنیو د څار امکانات او مجهزه څانګه نه لرله، په دې وروستیو کي د دغي تشې د ډکېدلو په موخه اقدامات سوي او په نږدې راتلونکي کي به یو پیاوړی د رسنیو د څار مرکز په فعالیت پیل وکړي.
37. په هيواد کي د نشراتو د لا قانوني کولو په موخه د تلويزيونونو د ډيجيټل کولو طرحه هم تر لاس لاندي ده، دغه کار د مخابراتو او معلوماتي تکنالوژۍ وزارت په همکاري تر سره کېږي، دا چي مخکي نشرات په انالوګ سيسټم وړاندي کېدل نو ډيجيټل کېدل ئې يوه لويه بريا ده، چي له سببه به ئې هغه انتنونه رالږ سي چي د ښار په بېلابېلو ځايونو کي ولاړ او د اوسېدونکو د رنګارنګ ناروغيو او ضررونو سبب کېږي.
38. اطلاعاتو او فرهنګ وزارت په دې وروستیو وختونو کي، په ديني، تاريخي، علمي او فرهنګي برخه کي ٢٥ عنوانونه کتابونه چاپ کړي دي، دا لړۍ دوام لري او ١٤ عنوانه نور کتابونه تر چاپ لاندي دي.
39. د جيوديزي او کارتوګرافي رياست سره په همکاري مو د کليزو د تنظيم او تدقيق په برخه کي کار کړى او د کليزو د يووالي په برخه کي مو د غوښتونکو د غوښتني پر اساس ٩٢ نسخې کليزي د ٢٧٦٠٠٠ افغانيو په ارزښت برابري کړي دي.
41. د کابل ښار په بېلابېلو برخو کي د کتاب ١١ نندارتونونه جوړ سوي، د ترکمنستان او تاجکستان هيوادونو د کتاب په دوو نندراتونونوکي ګډون، د مرکز او ولاياتو له هغو غرفو څخه چي کتابونه پکښې خرڅېږي د ١٠٩٧٧٩٢ افغانيو عوايد تر لاسه سوي، په مرکز او ولاياتو کي د ٣٥٠٤٩ افغانيو په ارزښت د بېلابېلو کتابونو خرڅول، د ١٤٤ عنوانه کتابونو تشريح او بيه ټاکل.
42. د بيهقي کتاب د چاپ او خپرولو رياست د طرزالعمل ترتيب، تنظيم او نهايي کول او د وزارت د سايټ له لاري ئې نشرول، د بېلابېلو مناسبتونو په اوږدو کي د ٦٠٠٠ ټوکه کتابونو په وړیا ډول توزيع. 43. د مطالعې د کلتور د راژوندوي کولو او د عامه خلکو د غوښتني او د هغوى د ذهنيت روښانه کولو په موخه په مرکز او ولاياتو کي د کتاب نندارتونو او غرفو جوړولو طرح کول، همدارنګه د هيواد د لويو ليکوالو، شاعرانو او مؤلفينو سره د ارتباط لپاره د سيمينارونو دايرول، په راتلونکي کي د بېلابېلو مسابقو له لاري د ځوانو ليکوالو او مؤلفينو تشويق او هڅونه، د هيواد د فرهنګي او تاريخي ارزښتونو ساتنه او پالنه، او تر څنګ ئې د کتاب غوښتونکو د غوښتني پر اساس د کتابونو د چاپ او په هيواد کي د زغم او ځوان نسل تر منځ د يو و بل منني کلتور دودول او د ويب سايټ له لاري د ډيجيټل کتابتونونو د جوړولو طرح او پلان.
44. په نړۍ کي له يوه نسل څخه بل ته د انتقال تر ټولو مهمي وسيلې چاپي رسنۍ دي چي د مطبعې د کارکوونکو د لاس محصول بلل کېږي، په دغو رسنيو کي اخبار، ورځپاڼي او مجلې او کتابونه شامل دي، چي د ټاکلي وخت په جريان د خلکو د پوهاوي او ذهني تنوير په موخه د افغانستان په مرکز او ولاياتو کي دا کار تر سره سوى دئ، د دې کار په تر سره کولو سره د افغانستان د دولت لويي لاسته راوړني، هدفونه، لنډ مهاله او اوږدمهاله پلانونه د آزادۍ مطبعې په همکاري تر خلکو پوري رسېدلي دي، چي په دې برخه کي تر ټولو لويه بريا ګڼله کېږي. د کتابونو په برخه کي: سرګذشت تمدن په ٨٠٠ مخونو کي، د علي محمد مخلص دېوان په ٨٠٠ مخونو کي او د ١٣٩٢ش کال د افغانستان کالنۍ يادولاى سو.
45. د هغو کسانو لپاره چي د تلاوت کولو توانايي و نه لري، د ځانګړي قرآنکريم چاپ چي د قلم په ذريعه ئې ږغ د ګوشيو له لاري واورېدل سي.
46. د دوو کلونو په اوږدو کي د ورځپاڼو د انټرنيټي سايټ طرحه او فعاليت، چي همدا اوس د افغانستان ټولي ورځپاڼي د نوموړي سايټ په ذريعه د نړۍ په هر کونج کي تر لاسه کېداى سي.
47. وطنداران ورځپاڼه مجله سوه، په دې ترتيب د نورستاني، ترکمني، بلوچي او ازبکي ژبو ويونکو لپاره خپروني دوام لري.
48. د رسنيو د فعاليت او تاسيس د مقررې ترتیب، توشيح، پلي کول او څارل چي د رسنیو د معیاري فعالیت، د رسنیو د کارکوونکو او مسئولینو تر منځ د سالمو کاري اړیکو او دغه راز دولتي عوايدو په برخه کي مهم کار دئ، چي د رسنيو او ټولنو غوښتونکي مکلف دي چي دولتي حساب ته ئې جمع کړي.
49. د وزارت اړوندو ورځپاڼو، هیواد، اصلاح، انیس او کابل ټایمز د معیاري کولو، منځپانګي غني کولو او کیفیت لوړولو په موخه بېلابېلي هڅي د یوې منظمي طرحي سره عملي سویدي.
50. د هیواد د بېلابېلو رسنیزو موضوعاتو د سمون په موخه د بېلابېلو رسنیزو غونډو دایرول او یا هم خپلواکو رسنیزو غونډو ته زمینه برابرول چي په دې برخه کي د وزارت د رسنیو د نړیوال تالار څخه د ګټي اخیستني موضوع د خورا پام وړ ده چي د رسنیو کارکوونکو او بنسټونو ته ددغه تالار او امکاناتو په ورکړه کي وزارت هر وخت خپله دنده اجرا کړې ده.
د ګرځندوى، مالي او اداري چارو په برخه کي:
51. افغانستان د لومړي ځل لپاره، د ګرځندوی د نړیوال سازمان د سویلي آسیا د کمېسیون د مرستیالي موقف خپل کړ، دغه کمېسیون چي مشري یې هندوستان کوي د سارک غاړو اتو هیوادونو سربېره یې ایران هم شمولیت لري چي د مرستیالۍ موقف ته یې د ایران او پاکستان دواړو څخه افغانستان وړاندي سو او د ۲۰۱۷ تر پایه به افغانستان د دغه فرصت څخه په ګټه اخیستنه د سیمي، په ځانکړي ډول افغانستان د ګرځندوی لپاره استفاده کوي.
52. دګرځندوی د نړیوال سازمان په همکارۍ د افغانستان د ګرځندوى د صنعت د ودي په موخه کورنۍ، سیمه ییزه او نړیواله پالیسي چمتو سوې او پلي کېدو ته وړاندي سوې ده، چي له مخي به یې د هیواد د ګرځندوی صنعیت د پام وړ وده وکړي.
54. د ګرځندوی د قانون او د سياحينو د اوسېدني او ځايونو او خصوصي سیاحتي شرکتونو د مقرراتو دوباره کتنه وسوه. د وخت د غوښتنو سره سم پر هغو ټکو ټینګار ډېر سو چي د اوسني ګرځندوی لپاره مهم ګڼل کېږي.
56. د خصوصي توريستي شرکتونو د کارکوونکو لپاره په څلورو دورو کي روزنيز سيمينارونه دایر سول، په دغو سيمينارونو کي د حج او عمرې له اتحاديو څخه ٢٥ تنو او ندا اتحاديې څخه ٢٠ تنو ګډون کړى وو، چي د روزنيزو دورو تر ختم وروسته پر ټولو ګډونوالو سرټيفيکيټونه وويشل سول.
57. په ١٣٩٤لمریز کال کي باميان ولايت د سارک د غړيو هيوادونو لپاره د فرهنګي مرکز او د ګرځندوی د مهمي سیمي په توګه ثبت او معرفي سو.
59. په ١٣٩٤لمریز کال کي په باميانو کي د واوري لوبي (سکي) لپاره زمينه برابرول چي د يادي لوبي په برخه کي ئې داخلي او خارجي لوبغاړي درلودل.
60. په ١٣٩٥لمریز کي په پنجشېر په ولايت کي د غره ختونکو د لوبي لپاره زمينه برابرول چي داخلي او خارجي غره ختونکو اشتراک پکښې درلود.
61. د توريزم د نړۍ وال سازمان (UNWTO) او د توريزم په برخه کي د سيميه ايزو سازمانونو سره د همېشنيو روابطو ټينګول، هر کال د سپتمبر پر ٢٧مه د توريزم نړۍواله ورځ لمانځل، د توريزم په نړۍواله ورځ د لاسي صنايعو د نندارتونونو جوړول، د سړي تښتوونکو او انساني قاچاق، بشري حقوقو او چاپېريال ساتني په کميسيونونو کي د وزارت د استازي په توګه د ګرځندوى د رئيس ګډون، د افغانستان، تاجکستان، ازبکستان، ترکمنستان، قرغزستان، آذربايجان او روسيې تر منځ اقتصادي او تجارتي پروتوکولونه.
62. د منځمهاله وخت لپاره د هيواد په مناسبو ځايونو کي د غره ختني او برف بازۍ (سکي) لپاره ترتيب او پلان جوړول، د هيواد په هغو سيمو کي چي د ګرمو اوبو چينې وجود لري د مېلمستونو د جوړولو لپاره داخلي او بهرنيو پانګوالو تشویق او هڅونه، د يو لړ پراخوسیاحتي فعاليتونو لپاره زمينه برابرول چي خلکو ته د کار موندني تر څنګ د عامه خلکو د ژوندانه د سطحي د لوړه سي او د هيواد په عوايدو کي هم پام وړ زياتوالى راسي.
64. د لويو او ملي تفريحي او ورزشي پارکونو لپاره ستراتيژيک پلان جوړول چي د خارجي ډونرانو او خصوصي سکتور لپاره تر سره سي، په بدخشان کي د وريښمو لاري د سياحينو لپاره د داخلي او خارجي پانګوالو په ذريعه د امکاناتو برابرول، په ملي پارکونو کي د سياحينو لپاره لازم امکانات او تسهيلات برابرول.
65. د باغ بالا هوټل، بابر بڼ، د لغمان تپه او قصر ئې، د باميان ولايت د بندامير پارک، د ننګرهار ولايت د جهان نما بڼ تر لاسه کولو لپاره ستراتيژيک پلان جوړول، د هيواد په ملي پارکونو کي د موسيقي ګروپونو تشويق او هڅونه، په ملي پارکونو کي د تفريحي اسانتياوو په موخو د آسونو او اوښونو پيدا کول،د بند امير او قرغې بند لپاره د کوچنيو کښتيو برابرول، د هيواد په غرنيو تفريحي سيمو کي د برقي لفټونو تهيه کول، د طبي توريزم لپاره د يوه کمپلکس ايجاد.
66. د ګرځندوى کارکوونکو د ورځنيو کارونو لپاره ځيني ګټور او پام وړ پلانونه جوړ سوي او د خصوصي سکتور په همکاري ځيني سيمينارونه نيول سوي، چي په ياد رياست کي ئې شفافيت رامنځته کړى او د اداري فساد مخه ئې نيولې.
67. د ګرځندوى رياست يوه فعاله اداره ده چي د مسلکي کارکوونکو لپاره سره ئې کاري پاليسي، لنډمهاله، منځمهاله او اوږدمهاله ستراتيژيک پلانونه ترتيب سوي دي، د ګرځندوى مجلې پنځلس ګڼې چاپ سوي چي په هره ربع کي ئې يوه مجله خپره سوې او هوايي شرکتونو ته په الوتکو کي د توزيع په موخه ورکړل سوي دي، د يادي ادارې ويب سايټ په درو ژبو او د رنګه عکسونو په لرلو سره د مخابراتو وزارت په همکاري سيسټم ته داخل سوى چي د داخلي او خارجي سياحينو په جلب و جذب کي ګټور واقع سوى دئ.
68. د طبيعي، توريستي ځايونو او لرغونو ساحو د تحقيق او څېړني لپاره د يوه بشپړ او جامع ميکانيزم ايجاد، د ګرځندوى (توريزم) انستيتيوت د تعمير بشپړېده، او د پېژندل سوو توريستي او سياحتي ځايونو په اړه پراخي څېړني سويدي.
په مرکز او ولایتونو کي د وزارت د پرمختیایي برخي لاسته راوړني:
69. د اطلاعاتو فرهنګ رياستونو لپاره د پنځو تعميرونو د پلان او په پنځو ولايتونو کي ئې تطبيق چاري په چټکۍ رواني دي، په دغو ولایتونو کي اداري وداني متضرري سوي یا هیڅ موجودي نه وې، په پام کي ده چي دغه پروژې به په دوو کلونو کي بشپړېږي.
70. په ننګرهار ولایت کي د نږدې ۱۸ مېلیونه افغانیو په لګښت د کتابتون د وداني چاري پیل سويدي.
71. په لغمان ولایت کي د څه کم ۱۸ مېلیونه افغانیو په لګښت د کتابتون د ودانۍ جوړولو چاري پیل سويدي.
72. په سرپل ولایت کي د شاوخوا ۱۳ میلیونه افغانیو په لګښت د کتابتون د وداني چاري پیل سويدي.
73. په خوست ولایت کي د نږدې ۱۴ مېلیونه افغانیو په لګښت د کتابتون جوړولو چاري پیل سويدي.
74. په غزني ولایت کي د موزیم، اداري ودانۍ او کتابتون چاري د ۲۷ مېلیونه افغانیو په لګښت پیل سويدي.
76. دغه راز په زابل ولایت کي د موزیم چاري بشپړي سويدي.
77. په کندهار ولایت کي د عینو میني بنیاد لخوا د دوه نیم میلیونه ډالرو په لګښت مځکه د عینو میني په سیمه کي د موزیم او کتابتون جوړولو په موخه اطلاعاتو او فرهنګ وزارت ته راکول سوېده چي د جوړولو نقشه یې هم بشپړه سوې او په را روان مالي کال کي به یې د جوړولو چاري پیل سي.
78. په مرکز او ولاياتو کي د لسو آبدو ترميم پیل سوی چي د ځینو چاري بشپړي سوي او د ځینو کار به په نږدې وخت کي پای ته ورسېږي.
د ځوانانو چارو معینیت اړوند:
80. د هیواد د ځوانانو لپاره پنځه کلنه ملی ستراتیژي او پالیسي چمتو سوې ده تر څو په راتلونکو پنځو کلونو کي د ځوانانو لپاره د کار، تحصيل او مسلکي زده کړو زمينه مساعده کړو.
81. په مرکز او اوو زونونو کي د سولي مرکزونه پرانیستل سویدي چي له دغي لاري د دولت دمخالفينو د اذهانو تنويرولو او سولي ته هڅولو هلي ځلي کېږي.
82. د ځوانانو اړوندي ټولي ملي او نړیوالي ورځي لمانځل سویدي، د دغو ورځو په جريان کي د مستحقو او کارنده ځوانانو تقدير او د نورو ځوانانو لپاره د تشويق او هڅوني زمينه مساعده سوېده.
83. د ټولو وزارتخانو سره په ګډه ځوانانو ته د کارموندنی د ملی کمپاین جوړول، تر څو په هيواد کي د بېکارۍ مخه ونيوله سي او د ځوانانو لپاره د کار زمينه برابره سي. دا کار د ځوانانو په وړتیا زیاتولو او کار موندنه کي د پاملرني وړ وو او هڅه کېږي چي لا پیاوړی سي.